kardosdrur/scandi-wiki huggingface dataset:
Worpswede

Worpswede (Plattysk Worpsweed) er en kommune i Landkreis Osterholz i den tyske delstat Niedersachsen, beliggende ved floden Hamme nordøst for Bremen midt i Teufelsmoor og er en statsanerkendt rekreationsby. Landskabsmæssigt er byen præget af den 51 meter høje Weyerberg, der rager op over omgivelserne. De ældste spor af bebyggelse går tilbage til bronzealderen.

Worpswede er kendt for kunstnerkolonien Worpswedemalerkolonien der blev grundlagt i 1889, et bo- og arbejdsfællesskab for kunstnere. Stipendiatstedet Künstlerhäuser Worpswede hørte til 2009 til blandt de største i Tyskland. Worpswede er på grund af de talrige kunstinstitutioner og gallerier, såvel på grund af denstatus som rekreationsby attaktiv for både kunstnere og turister.

Inddeling 
Worpswede er inddelt i de tidligere selvstændige kommuner Worpswede, Waakhausen, Überhamm, Schlußdorf, Mevenstedt, Neu Sankt Jürgen, Hüttenbusch og Ostersode.

Historie 
I det 11. århundrede grundlages et fiskerleje under Klosters Osterholz. Byen er nævnt første gang i 1218.

Under Trediveårskrigen blev Worpswede i 1627 regeret af katolske kejserlige tropper fra Ærkestiftet Bremen. I 1630 overtog svenskerne den militære magt i området omkring Worpswede. I 1648 blev Worpswede underlagt Friedrich von Hessen-Eschwege.

Omkring 1750 iværksatte Jürgen Christian Findorff en kolonisering der var begyndelsen til tørlægningen og opdyrkningen af de omliggende moser.

1. marts 1974 blev de syv omliggende kommuner indlemmet i Worpswede kommune.

Galleri

Literatur 
 Ferdinand Krogmann: Worpswede im Dritten Reich 1933-1945. Donat Verlag, Bremen 2012 
 Björn Bischoff: Worpswede A–Z – das Künstlerdorf. Aschenbeck Media, Bremen 2011, 2. Aufl., .
 Jürgen Teumer: Spaziergänge in Worpswede. Schünemann-Verlag, Bremen 2007, 2. Aufl., .
 Jürgen Teumer: Friedhof und Kirche in Worpswede. Ein Rundgang durch Gegenwart und Vergangenheit. Landschaftsverband Stade, Stade 2007, .
 Peter Groth: Martha Vogelers Haus im Schluh. Worpsweder Verlag, Lilienthal 1995, .
 Bernd Küster: Das Barkenhoff-Buch. Worpsweder Verlag, Lilienthal 1989, .
 Helmut Stelljes: Worpsweder Almanach. Dichtung, Erzählung, Dokumente. Schünemann Verlag, Bremen 1989, .
 Bettina Vaupel: Weites Land für große Kunst; Bernhard Hoetger in Worpswede und Bremen. MONUMENTE 09/125; S. 8–15 ().
 Friederike Schmidt-Möbus: Worpswede. Leben in einer Künstlerkolonie. Reclam, Stuttgart 2012,

Eksterne henvisninger 

 http://www.worpswede.de
 http://www.worpsweder-kuenstler.de
 http://geschichtsatlas.de/~gd5/worpswede1.htm 

Byer i Landkreis Osterholz
Sarah Churchill, hertuginde af Marlborough

Sarah Churchill, hertuginde af Marlborough (født 5. juni 1660, død 18. oktober 1744) var overhofmesterinde ved dronning Anne af Englands hof. Hun var en nær veninde af dronningen, og hun anses for at have været en af de indflydelsesrige kvinder i britisk historie.

Lavadelig slægt 
Sarah Churchill (født Jennings) var datter af Frances Thornhurst og Richard Jennings. Hun tilhørte en forgældet lavadelig familie. Både hendes far og hendes farfar havde været medlemmer af Underhuset. Farfaderen Sir John Jennings (død i august 1642) var ridder og sheriff for Hertfordshire.

Hertuginde af Marlborough 
I 1677 giftede Sarah Jennings sig med oberst John Churchill, der også var forgældet og lavadelig. John Churchill blev hertug af Marlborough i 1702. John Churchill var én af Englands bedste generaler, og han blev en engelsk nationalhelt. Han opnåede høje militære og politiske poster.

Whig 
Sarah Churchills far og farfar tog parlamentets parti i stridighederne med kongemagten. Selv støttede hun altid Whig-partiet.

Blenheim Palace 
Hun brugte en del tid på at opføre Blenheim Palace, der blev verdensarv i 1987. 

Personer fra England
Hertuger af Marlborough
Kongelige favoritter
Vox Liberalis

Vox Liberalis er et liberalt blogsamfund. Hjemmesiden blev oprettet i april 2010 under navnet Damefrokosten.com af Lea Stentoft og Camilla-Dorthea Bundgaard. I september 2013 skiftede Damefrokosten navn til Vox Liberalis, hvorunder Damefrokosten fortsat eksisterer som en separat sektion dedikeret til "køn, seksualitet, ligestilling og mangfoldighed".

Henvisninger

Eksterne links 
 voxliberalis.dk 

Blogs
Etableret i 2010
Landkreis Osterholz

Landkreis Osterholz er en landkreis i den nordlige del af Niedersachsen i Metropolregion Bremen/Oldenburg. Den grænser mod vest til floden Weser (vest for den Landkreis Wesermarsch), mod nord til Landkreis Cuxhaven, mod øst til Landkreis Rotenburg (Wümme) og mod syd til Landkreis Verden og byområdet Bremen (og dermed til Freie Hansestadt Bremen). Administrationsby (Kreisstadt) er Osterholz-Scharmbeck.

Geografi 
Den nordlige og vestlige del af landkreisen er præget af Osterholzer Geest, mod øst ligger lavlandet ved floderne Hamme og Wümme med den stort set, siden det 18. århunderede, opdyrkede Teufelsmoor. Længst mod vest strækker Landkreisen med Osterstader Marsch mod floden Weser.

Landkreisen har sit navn Osterholz efter det tidligere kloster (1184–1650) i hovedbyen.

Byer og kommuner 

Landkreisen havde  indbyggere pr.

Literatur 
 Jens Murken: „De Geschicht is lögenhaft to vertellen, ober wohr is se doch …“. Der Landkreis Osterholz 1932–1948. Zeitgeschichte im Gespräch. Agenda-Verlag, Münster 1999, 
 Johann Segelken: Osterholz-Scharmbecker Heimatbuch. 1934; 4. Auflage: Saade, Osterholz-Scharmbeck 1987, 
 Kreisverwaltung Osterholz (Hrsg.): Der Landkreis Osterholz. Stalling, Oldenburg 1970

Weblinks
S&P Asia 50

S&P Asia 50 Index er et aktieindeks for Asiens børser. Aktieindekset er udarbejdet af Standard & Poor's og er en del af S&P Global 1200.

Aktieindekset inkluderer aktier noteret på børserne i  Hongkong, Sydkorea, Singapore og Taiwan.

Indekset har en børshandlet fond (ETF) i USA (AIA ) og i Australien (IAA).

Eksterne henvisninger 
 S&P page 

Aktieindeks
S&P Latin America 40

S&P Latin America 40 er et aktieindeks fra Standard & Poor's. Det dækker aktier i Latinamerika.

S&P Latin America 40 et et blandt syv hovedindeks der udgør S&P Global 1200 og inkluderer aktier med en høj likviditet fra betydelige økonomiske sektorer i Latinamerika. Landene Brasilen, Chile, Mexico og Peru er repræsenteret i indekset. I alt repræsenterer det omkring 70 % af hvert lands værdi af børsnoterede aktier.

S&P Latin America 40 opdateres af S&P Index Committee, hvor medlemmerne inkluderer Standard and Poor's økonomer og indeksanalyster. Målet for Index Committee er at sikre at S&P Latin America 40 forbliver en præcis måleenhed for Latinamerikas markeder.

Indekset har en børshandlet fond (ETF) (ILF ).

Landedækning 
Aktieindeksets landedækning er den følgende:

Kilder

Eksterne henvisninger 
 S&P page 

Aktieindeks
Latinamerika
Ferdinand von Schirach

Ferdinand von Schirach (født 1964 i München) er en tysk advokat og forfatter. Von Schirach er søn af Robert von Schirach (1938–1980) og Elke (født Fähndrich, 1942).

Han er barnebarn af Hitlerjugendlederen Baldur von Schirach, som efter krigen modtog en dom på 20 års fængsel for krigsforbrydelser. Efter studietiden blev han i 1994 advokat med speciale i strafferet.

Von Schirach er en fremtrædende advokat, der har en række højtprofilerede sager bag sig.

I 2009 udgav von Schirach sin første bog, Verbrechen. Bogen var placeret på Der Spiegels bestsellerliste i 54 uger.

I 2010 kom hans anden bog, Schuld (Skyld, 2011), og i 2011 hans tredje bog, Der Fall Collini (Sagen Collini, 2012), som handler om drabet på en industrimagnat og er kontroversiel ved at fokusere på den betydelige mildhed, som nazistiske krigsforbrydere undertiden blev behandlet med i efterkrigstidens tyske retsvæsen.
I 2013 udkom Tabu.
Von Schriach skriver i en knap, fåmælt stil, og hans bøger har baggrund i hans virke som forsvarsadvokat uden derfor at være dokumentariske.
 
Von Schirachs bøger er oversat til en række sprog, heriblandt dansk.
Den danske oversættelse af Verbrechen udkom som Forbrydelser i 2011.

I 2010 modtog han Kleist-prisen.
I Danmark er hans to første bøger også udkommet samlet under titlen Forbrydelser og skyld.

Doris Dörries film Glück fra 2012 er baseret på en af von Schirachs fortællinger.
Året efter lavede ZDF en tv-serie ud af fortællingerne i Forbrydelser og senere også en tv-serie baseret på Skyld.

Referencer

Kilder og eksterne henvisninger 
 Anmeldelse af Forbrydelser fra litteratursiden.dk 
 Ferdinand von Schirachs hjemmeside 
 Ferdinand von Schirachs bøger i bibliotek.dk 

Romanforfattere fra Tyskland
Advokater fra Tyskland
Personer fra München
Krimiforfattere
Bjergkløver

 
Bjergkløver (Trifolium montanum), ofte skrevet bjerg-kløver, er en urteagtig plante med en opret vækst og hvide blomster. Den ligner hvidkløver på blomsterfarven, men vokser i modsætning til denne helt opret. Arten ses nu og da i haverne.

Kendetegn 

Bjergkløver er en flerårig, urteagtig plante med en opret og åben, busket vækst. Alle grønne dele af planten er tæt hårklædte, og stænglerne er runde i tværsnit med spredt siddende blade. Bladene er trekoblede med smalt elliptiske småblade. Oversiden er grågrøn, mens undersiden er lysegrøn med fremtrædende bladribber.

Blomstringen foregår i juni-juli, hvor man finder blomsterne samlet i endestillede hoveder (som normalt hos alle arter af kløver). De enkelte blomster har den opbygning, som er typisk for ærteblomster, her med hvide, hvidgule eller (sjældent) lyserøde kronblade. Frugterne er små bælge med nogle få frø i hver.

Rodsystemet er sammensat af en dybtgående pælerod og et kraftigt udviklet sæt af siderødder.

Arten når en størrelse på 15-45 cm i højden og omtrent det samme i bredden. Den årlige tilvækst svarer hertil.

Udbredelse 

Bjergkløver har sin naturlige udbredelse fra Lilleasien over Kaukasus, Europæisk Rusland, Centralasien til Sibirien. I Europa er den udbredt i den centrale og østlige del med forposter i Sydeuropas bjerge og på enkelte øer i Oslofjorden.

Bjergkløver anses for at være forsvundet fra Danmark .

Arten er knyttet til lysåbne voksesteder med en næringsfattig og tør, kalkholdig jord. Derfor ses den oftest på overdrev og skrænter samt lyse løvskove, hvor den indgår i plantesamfundsklassen Festuco-Brometea.

I de græssede bjergenge i den sydøstlige del af de Dinariske Alper (Šar Bjergene) nær Brezovica i Kosovo vokser arten sammen med bl.a. agersnerle, agertidsel, Agrostis alba (en art af hvene), hundegræs, hyrdetaske, alm. kvik, alm. kællingetand, bermudagræs, fjeldrapgræs, fløjlsgræs, glat vejbred, hvidkløver, kornvalmue, rødkløver, rød svingel, seglsneglebælg, snerlepileurt og vild gulerod

Anvendelse 
Arten indgår i plantedækket - og dermed i høhøsten - i mange af de endnu ugødede græsningsarealer i Syd- og Østeuropa.

Note

Kilder/Eksterne henvisninger 
 Arne og Anna-Lena Anderberg: Den virtuella floran, Naturhistoriska riksmuseet

Hvide blomster
Tørketålende planter
Nytteplanter
Kløver
R.E.M. Live

R.E.M. Live er et livealbum af det amerikanske alternative rockband R.E.M. udgivet i 2007. Det blev optaget til en koncert i Point Theatre, Dublin, Irland d. 25.-26. februar 2005. Koncerten var en del af deres Around the World Tour, i forbindelse med udgivelsen af deres 13. studiealbum Around the Sun.

Spor 
Alle sange er skrevet af Peter Buck, Mike Mills og Michael Stipe, hvis der ikke står andet.

 "I Took Your Name" (oprindeligt fra Monster) – 4:08
 "So Fast, So Numb" (oprindeligt fra New Adventures in Hi-Fi) – 4:40
 "Boy in the Well" (oprindeligt fra Around the Sun) – 5:16
 "Cuyahoga" (oprindeligt fra Lifes Rich Pageant) – 4:25
 "Everybody Hurts" (oprindeligt fra Automatic for the People) – 6:49
 "Electron Blue" (oprindeligt fra Around the Sun) – 4:13
 "Bad Day" (oprindeligt fra In Time - The Best of R.E.M. 1988-2003) – 4:26
 "The Ascent of Man" (oprindeligt fra Around the Sun) – 4:12
 "The Great Beyond" (oprindeligt fra Man on the Moon Soundtrack) – 4:49
 "Leaving New York" (oprindeligt fra Around the Sun) – 4:48
 "Orange Crush" (oprindeligt fra Green) – 4:27
 "I Wanted to Be Wrong" (oprindeligt fra Around the Sun) – 5:02
 "Final Straw" (oprindeligt fra Around the Sun) – 4:10
 "Imitation of Life" (oprindeligt fra Reveal) – 3:53
 "The One I Love" (oprindeligt fra Document) – 3:27
 "Walk Unafraid" (oprindeligt fra Up) – 5:02
 "Losing My Religion" (oprindeligt fra Out of Time) – 4:53

CD 2 
 "What's the Frequency, Kenneth?" (oprindeligt fra Monster) – 4:06
 "Drive" (oprindeligt fra Automatic for the People) – 5:41
 "(Don't Go Back To) Rockville" (oprindeligt fra Reckoning) – 4:39
 "I'm Gonna DJ" (senere udgivet på Accelerate) – 2:27
 "Man on the Moon" (oprindeligt fra Automatic for the People) – 6:46

Referencer

Eksterne henvisninger 
 

R.E.M.-album
Livealbum fra 2007
Lorentz Nicolai Kafen von Schmieden

Lorentz Nicolai Kafen von Schmieden (5. maj 1733 – 1. november 1814) var en slesvigsk vicelandkansler.

Han var søn af købmand og forstander ved Sankt Petri Kirke i København Heinrich Kafen og Rebecca født Sommer, der efter denne sin første mands død (1739) ægtede kammerråd Georg Heinrich Johan von Schmieden, som med stor omhu tog sig af sin stedsøn. Denne undervistes fra 1745 i Slesvig by af senere provst Chemnitz og blev 1750 immatrikuleret ved Københavns Universitet; 1752 blev han volontær i Tyske Kancelli, studerede historie og statistik i Göttingen (1753) og i Jena (1754-56) og udnævntes ved sin hjemkomst til sekretær ved Overretten på Gottorp Slot. 1758 udvirkede stedfaderen, at den unge Kafen sammen med ham optoges i den danske adelstand under navnet von Schmieden. 1759 blev han kancelliråd, 1768 virkelig overretsråd og året efter justitsråd. 1768-73 var han medlem af likvidationskommissionen til opgørelsen af huset Gottorps gæld. 1774 blev han etatsråd, 1778 kammerherre og 1795 vicelandkansler i Slesvig.

1801 blev Friedrich Carl Krück foretrukket for ham ved besættelsen af landkanslerposten, og von Schmieden udnævntes til amtmand over Hytten og Stapelholm med bibeholdelse af sine funktioner ved Landretten. 1803 blev han Hvid Ridder. 1809 nedlagde han sin amtmandspost og døde 1. november 1814.

Han ægtede 1765 Friedrike Sophie Piper (8. juni 1741 i Tønder - 4. oktober 1823 i Slesvig by), datter af etatsråd Anton Friedrich Piper til Hohenlied og Ida Birgitte født Voltelen.

Kilder 
 Louis Bobé, "Lorentz Nicolai Kafen von Schmieden", i: C.F. Bricka (red.), Dansk biografisk Lexikon, København: Gyldendal 1887-1905.
 Ove Mallings samling af Dannebrogridderes biografier (Rigsarkivet)

Personer i Dansk Biografisk Leksikon
Riddere af Dannebrog (1671-1808)
Amtmænd fra Slesvig
Danskere i 1700-tallet
Danskere i 1800-tallet
Kammerherrer fra Danmark
Horace Bonser

Horace Robert Bonser (15. juni 1886 i Cincinnati - 7. juni 1934 smst) var en amerikansk skytte som deltog i OL 1920 i Antwerpen.

Bonser blev olympisk mester i skydning under OL 1920 i Antwerpen. Han vandt i holdkonkurrencen i lerdueskydning-konkurrencen. De andre på holdet var Mark Arie, Frank Troeh, Forest McNeir, Frank Wright og Jay Clark.

Eksterne henvisninger 
 http://www.sports-reference.com/olympics/athletes/bo/horace-bonser-1.html 

Skytter fra USA
Per Kinde

Per Johan Kinde (født 14. april 1887 i Göteborg, død 30. juni 1924 smst) var en svensk skytte, som deltog i OL 1920 i Antwerpen.

Kinde stille ved legene i 1920 op i to holddiscipliner. Han vandt sammen med Erik Lundquist, Fredric Landelius, Alfred Swahn, Karl Richter og Erik Sökjer-Petersén bronzemedalje i lerdueskydning. Med 86 point blev Kinde sammen med Landelius næstbedste svensker efter Lundquist. Holdet var blot tre point efter Belgien på andenpladsen, men tolv point foran Storbritannien på fjerdepladsen. Sammen med Alfred Swahn, Oscar Swahn, Bengt Lagercrantz og Karl Larsson blev han i enkeltskud, løbende hjort nummer fire (ud af fire deltagende hold) med fem point op til USA på tredjepladsen. Kinde blev sammen med Lagercrantz næstbedste svensker med 32 point efter Alfred Swahn.

Referencer

Eksterne henvisninger 
 http://www.sports-reference.com/olympics/athletes/ki/per-kinde-1.html 

Skytter fra Sverige
Personer fra Göteborg
Deltagere for Sverige ved sommer-OL 1920
Olympiske bronzemedaljevindere fra Sverige
Of Monsters and Men

Of Monsters and Men er et indiefolk-/indiepopband fra Island. Bandet består af Nanna Bryndís Hilmarsdóttir (vokal / guitar), Ragnar Þórhallsson (vokal / guitar), Brynjar Leifsson (guitar), Arnar Rosenkranz Hilmarsson (trommer), Árni Guðjónsson (klaver og harmonika), Kristján Páll Kristjánsson (bas) og Ragnhildur Gunnarsdóttir (trompet).

De har udgivet albummet "My Head Is an Animal", 2011. Den indeholder blandt andet sangen Little Talks, som er blevet et hit i mange lande.

Eksterne henvisninger

Noter 

Musikgrupper fra 2010
Musikgrupper fra Island
Kongekobra

Kongekobraen (Ophiophagus hannah) er verdens længste giftslange, der kan blive op til 5-6 meter lang som fuldvoksen. Den lever i skovene i Indien og Sydøstasien, heriblandt Thailand og Indonesien. Den lever hovedsageligt af at spise mindre slanger.

Referencer 

Elapidae
Dyr fra Sydasien
Dyr fra Sydøstasien
Krybdyr fra Asien
Slanger fra Indien
John Black

John Hutchison Black (26. oktober 1882 - 16. oktober 1924) var en canadisk skytte som deltog i OL 1920 i Antwerpen og 1924 i Paris.

Black vandt en sølvmedalje i skydning under OL 1924 i Paris. Han kom på en andenplads i holdkonkurrencen i lerdueskydning-konkurrencen. De andre på holdet var George Beattie, James Montgomery, Samuel Vance, William Barnes og Samuel Newton.

Eksterne henvisninger 
 http://www.sports-reference.com/olympics/athletes/bl/john-black-1.html 

Skytter fra Canada
Olympiske sølvmedaljevindere fra Canada
Stuntkoordinator

En stuntkoordinator, normalt en erfaren stuntman, bliver hyret i forbindelse med en tv- , film- eller teaterproduktion, som ansvarlig for koordinering af stunt og som ansvarlig for sikkerheden i forbindelse med samme.

Filmteknikker
Tv- og filmproduktion
Stillingsbetegnelser
Dipterocarpaceae

Dipterocarpaceae er en plantefamilie i Katost-ordenen. Artene i familien vokser ikke naturligt i den nordiske flora. De er vigtige skovtræer i tropisk skov i Sydøstasien, og nogle arter er økonomisk meget værdifulde som tømmer og en række arter bliver meget store, med højder over 80 meter.

Referencer

Eksterne links

Katost-ordenen
Vaison-la-Romaine

Vaison-la-Romaine er en fransk by og kommune beliggende i departementet Vaucluse i Provence-Alpes-Côte d'Azur-regionen. I januar 2010 var der 6.169 indbyggere.

Byen er kendt for sine romerske ruiner, og specielt den buede romerske bro over floden Ouvèze.

Eksterne henvisninger 

 [http://www.vaison-la-romaine.com/ 'Vaison-la-Romaines officielle hjemmeside] på vaison-la-romaine.com''  

Byer i Vaucluse
Tour de France-byer
Chorges

Chorges er en fransk by og kommune beliggende i departementet Hautes-Alpes i Provence-Alpes-Côte d'Azur-regionen.

I januar 2008 var der 2.567 indbyggere.

Eksterne henvisninger 

 Chorges officielle hjemmeside på www.mairie-chorges.fr 

Byer i Hautes-Alpes
Tour de France-byer
Heinrich Hoffmann (forfatter)

Heinrich Hoffmann (13. juni 1809 i Frankfurt am Main, død 20. september 1894 sammesteds) var en tysk psykiater og børnebogsforfatter. Hoffmann studerede medicin i Heidelberg, og i 1851 blev han direktør for Frankfurt bys nerveklinik. Han regnes for den første læge, der begyndte at behandle børn med psykiske lidelser.

Som forfatter blev han kendt for bl.a. Den store Bastian, en illustreret børnebog, hvor børn optræder upassende og bliver straffede på ofte voldsomme måder ved f.eks. neddypning i blækhus, afklipning af fingre, sammensyning af mund, afbrænding, sultedød.

Børnebogsforfattere fra Tyskland
Tyskere i 1800-tallet
Psykiatere fra Tyskland
Jetix Scandinavia

I Skandinavien var Jetix en tv-kanal ejet af Disney–ABC Television Group, der var rettet mod børn i de nordiske lande. Kanalen blev lanceret i 1998 og blev derefter kendt som Fox Kids, men det blev omdøbt i 2004, da Saban Entertainment og News Corporation havde solgt den til Disney.

 
Tv-kanaler fra USA
Helen Baxendale

Helen Victoria Baxendale (født 7. juni 1970) er en engelsk skuespillerinde, bedst kendt for sine roller i Cold Feet, Venner, Cardiac Arrest og An Unsuitable Job for a Woman.

Tidlige liv 
Baxendale blev født den 7. juni 1970 i Pontefract, West Riding of Yorkshire.

Hun voksede op i ShenStone, Staffordshire og ønskede sig at være balletdanser, da hun var yngre. Hun er uddannet på Elmhurst School for Dance, men droppede ud som 17 årig til fordel for en skuespillerkarriere. Hun flyttede til Bristol Old Vic Theatre School, og arbejdede derefter hun på Glasgow Citizens' Theatre fra 1992 til 1994.

Karriere 
Det var via Glasgow Citizens' Theatre, at hun blev castet til hospitalet tv-serien Cardiac Arrest. Hendes rolle som Dr. Claire Maitland gav hende en skotsk BAFTA-nominering i 1995.

Hun var en af stjernerne i den populære tv-serie Cold Feet, hvor hun spillede Rachel Bradley, en rolle, som gav hende en britisk Comedy Award-nominering i 1997. Hun medvirkede også i An Unsuitable Job for a Woman, som Cordelia Gray, og hun havde bemærkelsesværdige tilbagevendende optrædener i den amerikanske serie Venner, som Ross Gellers kæreste, kone og endelig ekskone Emily Waltham, som gav hende en stor eksponering på det amerikansk tv-marked. Andre bemærkelsesværdige roller var som Lorna Johnson i Truth or Dare (hvor John Hannah også medvirkede), Caroline Meagher i The Investigator (sammen med Laura Fraser), og Julie Matthews i Curt Truningers Dead by Monday.

Kilder

Eksterne henvisnimger 
 

Skuespillere fra England
Nathaniel Moore

Nathaniel "Nathan" Ford Moore (31. januar 1884 - 9. januar 1910) var en amerikansk golfspiller som deltog i OL 1904 i St. Louis.

Moore blev olympisk mester i golf under OL 1904 i St. Louis. Han var med på det amerikanske hold Western Golf Association som vandt holdkonkurrencen i golf foran to andre amerikanske hold.

Eksterne henvisninger 
 http://www.sports-reference.com/olympics/athletes/mo/nat-moore-1.html 

Golfspillere fra USA
Hedvig af Polen

Jadwiga af Polen () (18. februar 1374-17. juli 1399) var Polens regent mellem 1384 og 1386 og landets dronning 1386-1399. Hedvig var søster til Marie af Ungarn og datter af Elisabeth af Bosnien. Hun blev kanoniceret i 1997, og hendes helgennavn er Skt. Hedvig ().

Efter en overenskomst mellem Hedvigs far Ludvig 1. af Ungarn og den polske adel overtog hun Polens trone ved faderens død og kronedes ti år gammel den 16. oktober 1384 til Polens konge (rex Poloniæ). Kongetitlen markerer, at hun var en regerende monark og ikke en konges dronning. I 1386 giftede hun sig imidlertid med den litauiske storfyrste Jogaila, som blev kong Vladislav 2. Jagello af Polen. Derigennem skabtes en personalunion mellem Polen og Litauen fra 1386-1569, som efterfulgtes af den polsk-litauiske realunion. Allerede personalunionen viste sig at kunne afværge både Den Tyske Orden og Ruslands forsøg på at ekspandere.

Jadwiga var troende katolik og kendt for sin fromhed. I sit forsøg på at skabe en homogen stat forsøgte hun at kristne den litauiske del af unionen. Hun tilbedtes tidligt som helgen, men kanoniseredes først 8. juni 1997 af pave Johannes Paul II som Sankt Hedvig. Hun regnes for skytshelgen for det forenede Europa og Europas dronninger.

Den 22. juni 1399 fødte Jadwiga en datter, som fik navnet Elisabeth Bonifacia. Både mor og barn døde en måned efter den komplicerede forløsning, og begravedes sammen i Wawel-katedralen i Krakow. Hendes død underminerede til at begynde med ægtemandens stilling som konge i landet, men trods dette regerede Jogaila fremgangsrigt i yderligere 35 år frem til sin død i 1434.

Referencer 

Regerende dronninger af Polen
Dronninger af Polen
Helgener
Huset Anjou
Katolske monarker
Le Grand-Bornand

Le Grand-Bornand er en fransk by og kommune beliggende i departementet Haute-Savoie i Auvergne-Rhône-Alpes-regionen.

Omkring byen ligger 90 kilometer alpine skipister, fordelt på 42 forskellige ruter. Liftsystemet kan transportere lige i underkanten af 40.000 skiløbere i timen.

I januar 2008 var der godt 2.200 fastboede i byen. I højsæsonen for skiløb er der omkring 25.000 overnattende personer i Le Grand-Bornand.

Eksterne henvisninger 

 Le Grand-Bornands officielle hjemmeside på www.legrandbornand.com  

Byer i Haute-Savoie
Vintersportssteder i Frankrig
Tour de France-byer
Auvergne-Rhône-Alpes